שגרירות ישראל בווינה

שגרירות ישראל בווינה היא הנציגות הדיפלומטית של מדינת ישראל באוסטריה. היא נמצאת בסמטת אנטון פרנק 20, ברובע ה-18 של וינה.

שגריר ישראל באוסטריה הוא דוד רוט. השגרירות אמונה על ייצוג דיפלומטי של ישראל בסלובניה עם השגריר (שאינו תושב) זאב בוקר, ומשמשת גם כנציגת ישראל בסוכנות הבינלאומית לאנרגיה אטומית (סבא"א) עם רונן שאול כשגריר בסוכנות.

 היסטוריה 
דניאל קורט לוין מונה כנציג ישראל באוסטריה הכבושה כבר בסוף 1948, והוכר על ידי רשויות הכיבוש בתור הסמכות להנפקת אשרות נסיעה מאוסטריה לישראל. במסגרת תפקידו כקצין עלייה וסוכן קונסולרי, ובהמשך כקונסול, הועלו יהודים רבים ממחנות העקורים וכן במהלך כהונתו הועלו עצמות הרצל מאוסטריה לישראל. הנציגות הפכה לקונסוליה לאחר הכרתה דה פקטו של אוסטריה בישראל במרץ 1949. לוין סיים את תפקידו ב-1950.

לאחר חתימת אמנת המדינה האוסטרית, נסיגת כוחות הכיבוש והקמת הרפובליקה האוסטרית השנייה ב-1955, הועלה דרג היחסים בין המדינות והקונסוליה הפכה לצירות, וב-1959 לשגרירות.

לאחר מינוי קורט ולדהיים לנשיא אוסטריה, ישראל מחתה על מינויו בין היתר על ידי אי־מינוי שגריר חדש לאחר תום כהונתו של מיכאל אליצור ב-1986. במקומו גדעון ירדן שימש כממונה על היחסים. בתגובה לכך, צעד דומה נעשה מצד אוסטריה בשגרירותה בישראל.

בשנת 2000, כאות מחאה על כך שראש מפלגת העם שיסל הרכיב קואליציה עם מפלגת החירות האוסטרית, הוחזר השגריר נתן מירון לישראל, וסגנו אילן בן־דב כיהן כשגריר בפועל. עד 5 בפברואר 2004, עת אברהם טולדו מסר את כתב האמנה לנשיא קלסטיל, לא היה שגריר רשמי באוסטריה מטעם ישראל.

מבנה השגרירות שימש בעבר כאחוזה של אוטו פרנץ, ארכידוכס אוסטריה, אביו של הקייזר האחרון של האימפריה האוסטרו-הונגרית, קרל הראשון.

 שגרירים ונציגים 
שםתקופההוסמך בידימסר את כתב האמנה לידידניאל קורט לויןדצמבר 1948–1950אריה אשל1950–1955שמואל בנצור 1955–1958יחזקאל סהר1958–1960יצחק בן-צביאדולף שרףנתן פלד1961–1963יצחק בן-צבימיכאל סימוןיוני 1963–1967זלמן שזרזאב שק1967–1971זלמן שזרפרנץ יונאסיצחק פטיש1971–1974זלמן שזראביגדור דגןיוני 1974–1977אפרים קצירברונו קרייסקייעקב דורון1977–1979אפרים קציררודולף קירכשלגריששכר בן יעקב1979–1983יצחק נבוןמיכאל אליצור1984–1986חיים הרצוגגדעון ירדן1986–1990אוריאל פיטר ארן 1990–1993יוסף גוברין1993–1995עזר ויצמןתומאס קלסטיליואל שר1995–1998עזר ויצמןנתן מירון1998–2000עזר ויצמןאילן בן-דב2000–2001אברהם טולדוקודם לדרגת שגריר רק בדצמבר 2003. מסר את כתב האמנה בפברואר 20042001–2004משה קצבתומאס קלסטילדן אשבל2005–2009משב קצבהיינץ פישראביב שיר-און2009–2013שמעון פרסצבי חפץ2013–2015שמעון פרסטליה לדור פרשר2015–2019ראובן ריבליןמרדכי רודגולד2019-2023ראובן ריבליןאלכסנדר ואן דר בלןדוד רוטאפריל 2023- מכהןיצחק הרצוגאלכסנדר ואן דר בלן

 ביאורים 

 ראו גם 
 שגרירות אוסטריה בישראל
 יחסי אוסטריה–ישראל

 קישורים חיצוניים 






 הערות שוליים 

וינה
קטגוריה:יחסי אוסטריה–ישראל
קטגוריה:וינה: מבנים